Boek: Elizabeth Wasserman se ‘Elf dae in Amsterdam’Elizabeth Wasserman Millie is die middelste van vyf kinders, en wanneer sy die kans kry om vir ŉ “week of wat” na Amsterdam te gaan om na haar oeroue tante te gaan kyk terwyl dié aansterk na ŉ knie-operasie, gryp sy die kans aan. Haar tante moet egter langer in die hospitaal bly, en dan moet Millie alleen klaarkom. Wanneer Amsterdam se bekende katboot skuiling vir ŉ aand bied, kom sy vir Pim, ŉ Amsterdammer met wortels in Suid-Afrika, teë. Die storie wat haar ma voor haar vertrek vertel het, is boonop ook nog in haar agterkop. Ouma Tina is as jong meisie baie skielik uit Europa weg, in die middel van die Tweede Wêreldoorlog. Sy het haar ouma se dagboek saamgebring… dalk kan sy die storie ontrafel. Elizabeth Wasserman is tans ŉ patoloog in private praktyk en voorheen buitengewone professor in die afdeling Geneeskundige Mikrobiologie aan die Universiteit Stellenbosch (US). Sy is die skrywer van onder meer die gewilde Speurhond Willem-, Dogtective William‑, Anna Atoom‑, en Elf dae-reekse. Uitgewer: NB-Uitgewers Prys: R200,00* *Prys onderworpe aan verandering Koop die boeke by Graffiti Boeke